بارسلونا اولدوز فوتبالجیسی لیونئل مسی، آرژانتین مطبوعاتینا وئردیگی آچیقلامادا، حاقیندا چیخان سؤیلنتی‌لری گولونج اولاراق دگرلندیره‌رک،
"آرژانتین میلی تیمینه ایستدیگیم باش مشقچی و اویونچولاری آلدیغیم یولون‌داکی ادعا‌لار یالان. اینسان‌لارین بئله شئی‌لری بو قدر آسان دئمه‌سی منی اؤفکه‌لندیریر" دئدی.
اؤزونون تکجه تیمده‌کی اویونچولاردان بیری اولدوغونو وورغولایان مسی،
"میلی تیم اوچون هئچ واخت اویونچو سئچمه‌دیم. یالنیزجا تیمه کؤمک ائتمه‌یه چالیشیرام. بوندان آرتیغی یوخ" دئدی.
حاقیندا چوخ سؤیلنتی چیخدیغینی و آرتیق بو تیپ شئی‌لره عادت ائتدیگینی ده قید ائدن مسی،
"آنگل دی ماریا، سئرجیو آگورو، گونزالو هیگواین و خاویر ماشرانو کیمی بؤیوک فوتبالچیلارا، اویناییرسینیز چونکو مسی‌نین یولداشیسینیز دئمک، هم اونلارا هم ده منه قارشی بیر سایغی‌سیزلیق" شکلینده دانیشدی.
